Predkladacia správa

Ministerstvo školstva Slovenskej republiky predkladá na rokovanie vlády SR návrh na zvýšenie obstarávacej ceny stavby „Výstavba Študentského domova Trnavskej univerzity v Trnave“ v súlade s bodom č.3, prílohy č.6 uznesenia vlády SR č.974/2003 zo dňa 
14. októbra 2003 k Návrhu štátneho rozpočtu SR na rok 2004, ktorý ukladá povinnosť pri stavbách obstarávaných z individuálneho výdavku štátneho rozpočtu v prípade zvýšenia obstarávacej ceny predložiť zdôvodnenie zvýšenia ceny na posúdenie a rozhodnutie vlády.  

V návrhu na zvýšenie obstarávacej ceny stavby sa uvádzajú dôvody  zvýšenia, ako aj postup prípravy tejto stavby počnúc jej schválením v zmysle uznesenia vlády SR č.782/2001 zo dňa 22. augusta 2001 na začatie v roku 2003.

Predložený návrh nemá negatívny dopad na ekológiu krajiny a zamestnanosť.